Video Momentul în care o femeie este spulberată de un şofer pe trecerea de pietoni, în Timişoara
Neatenţia şi graba au dus la scene cutremurătoare pe o stradă din Timişoara. O tânără a fost lovită de un autoturism la puţin timp după ce a păşit pe trecerea de pietoni.
Momentul cu puternic impact emoţional a fost filmat de o cameră de bord. Victima a ajuns sub roţile maşinii, care a fost oprită brusc şi... prea târziu. Şoferul a declarat că nu observase pietonul care s-a grăbit să traverseze.
În urma accidentului, femeia a fost transportată de urgență la spital pentru îngrijiri medicale. Niciunul dintre cei doi nu a consumat băuturi alcoolice sau substanţe interzise, dar şoferul s-a ales cu dosar penal pentru vătămare corporală din culpă.